*Пресс-релиз*

**“ЎЗБЕККЎМИР” АЖ: 1-ЯРИМ ЙИЛЛИГИДА 2 374,4 МИНГ ТОННА КЎМИР ҚАЗИБ ОЛИНДИ**

**“Ўзбеккўмир” акциядорлик жамиятида 2024 йилнинг йилнинг 1-ярим йиллигида 2 374,4 минг тонна кўмир қазиб олинди. Ўтган йилнинг мос даврига нисбатан ўсиш суръати 101,1 фоизни ташкил этди.**

Кон устини очиш ишлари 11,5 млн. куб метр ҳажмда бажарилди, ўтган йилнинг мос даврига нисбатан ўсиш суръати 103,5 фоизни ташкил қилди. Истеъмолчиларга 2 531,6 минг тонна кўмир етказиб берилди, ўтган йилнинг мос даврига нисбатан ўсиш суръати 111,7 фоизга тенгдир.

Маҳаллийлаштириш дастури доирасида январь-июнь ойлари мобайнида 2,9 млрд. сўмлик 37 турдаги бутловчи ва эҳтиёт қисмлар ишлаб чиқарилди ёки 2023 йилнинг мос даврига нисбатан 112,3 фоиз ўсишга эришилди.

Январь-июль ойларида жамиятда ишлаб чиқариш амалдаги нархларда 673,9 млрд. сўмни, таққослама нархларда 563,9 млрд. сўмни ташкил қилди, ўсиш суръати ўтган йилнинг мос даврига нисбатан 101,3 фоизга тенг бўлди.

#### Маълумки, республикамизда мавжуд энергия ресурсларидан самарали фойдаланиш ва ўсиб бораётган талабни қондириш мақсадида кўмир қазиб олиш ҳажмини 2024 йилда 8 млн тоннага, 2025 йилда эса 10 млн тоннага етказиш режалаштирилмоқда. Ушбу кўрсаткич 2016 йилда 4 млн тоннадан кам, 2023 йилда эса 6,5 млн тонна бўлган.

#### “Ўзбеккўмир” АЖ томонидан кўмир қазиб олиш ҳажмлари йилдан йилга ошиб бормоқда. Жамиятда 2019 йилда 3807,6 минг тонна кўмир қазиб олинган бўлса, бу кўрсаткич 2020 йилда 3869,4, 2021 йилда 4781,2, 2022 йилда 5073,9, 2023 йилда 5828 минг тоннани ташкил этган. Жорий йилда 6,2 минг тонна кўмир қазиб олиш режалаштирилган.

Кон устки қисмини очиш ишларини жадаллаштириш, мақсадида ҳукумат кўмаги билан лизинг шартномалари асосида жамиятга Японияда ишлаб чиқарилган 44 дона (юк кўтариш қуввати 90 тн.) “Коматсу” самосвали ва бошқа кон техникалари келтирилди. Бугунги кунга қадар “Коматсу”ларнинг 27 таси ишга туширилди, 15 таси тўлиқ йиғилиб, фойдаланишга тахт қилинган, яна иккита “Каматсу” йиғилмоқда.

Жамиятда кўмир сифатини яхшилаш, шунингдек маҳсулот таннархини камайтириш тадбирлари ҳам изчил олиб борилмоқда. Хусусан, .2024 йилнинг 1-ярим йиллигида 2 562,680 минг кВт/соат электр энергияси иқтисод қилинди. Жамият маъмурий бинолари ва корхоналарига ўрнатилган қуёш қурилмалари (6та қуёш панели, 5та қуёш сув иситгичи) ҳисобига январь-июнь ойларида қўшимча 147,817 минг кВт электр тежалди

**Йилнинг 2-ярим йиллигида қуйидаги устувор вазифалар белгиланган:**

– кон устки қатламини очиш – 32,9 млн. куб метр (йиллик режа 48,6 млн.куб метр), (“Ангрен” кўмир онида – 26,7 млн.куб метр; “Апартак” кўмир конида – 6,3 млн.куб метр;

– кўмир қазиб олиш режаси – 3,8 (йиллик режа 6,2) млн тонна;

– асосий истеъмолчиларга 3,4 млн.тонна (иссиқлик электр станцияларига – 1,2 млн.тонна, аҳолига – 1 165,8 минг тонна кўмир етказиб бериш;

– тадбиркорлик ва кичик бизнесни ривожлантириш, товар бозорида эркин рақобат муҳитини шакллантириш ҳамда тадбиркорларга хомашё сотиб олиш учун тенг имкониятлар яратиш мақсадида 660,0 минг тонна кўмир маҳсулотларини биржа савдоларига чиқариш режалаштирилган.

Шунингдек, жорий йил якунига харажатларини оптималлаштириш доирасида, энергия ва ёнилғи ресурсларидан оқилона фойдаланиш ҳисобига ишлаб чиқариш сарфи 16,0 млрд. сўмга ёки 0,9 %га камайтирилади, хусусан электр энергияси сарфини 0,5%га, ёнилғи-мойлаш маҳсулотлар сарфини 0,4%га камайтирилиши кутилмоқда.

Маҳаллийлаштириш дастури доирасида ностандарт ускуналар учун йил якунига қадар умумий қиймати 5,3 млрд сўмлик, шу жумладан 2-ярим йилликда 2,3 млрд сўмлик 37 турдаги бутловчи ва эҳтиёт қисмлар ишлаб чиқариш, йиллик якунига қадар 316.8 тонна (ёки 3.6 млрд сўм) дизель ёқилғиси иқтисод қилиш кутилмоқда.

КЎМИР ТАЪМИНОТИ БЎЙИЧА: Ҳукумат томонидан тасдиқланган кўмир ресурслари ва тақсимотининг тасдиқланган дастлабки баланси прогноз кўрсаткичлари”га кўра, “Кўмир таъминот” МЧЖ томонидан 2024/2025 йиллар куз-қиш мавсуми учун республика аҳолиси ва бюджет ташкилотларига жами 1 898,7 минг тонна, шундан аҳолига 1 248,7 минг тонна, бюджет ташкилотлари учун жами 650минг тонна, шундан, тўғридан-тўғри бюджет ташкилотларига 388,4 минг тонна, (ДХШ асосида тадбиркорлик субъектларига261,6 минг тонна) маҳаллий кўмир етказиб берилиши режалаштирилган.

23 июль ҳолатига бюджет ташкилотларига 168 769 тонна, ДХШ асосидаги тадбиркорлик субъектларига 8 623 тонна, аҳолига 45 817 тонна кўмир тарқатилди. Республика бўйича олис ва бориш қийин бўлган қишлоқ (овул)лар аҳолиси 16 853минг тонна маҳаллий кўмир маҳсулотлари билан таъминланди.

Бугунги кунда аҳоли учун 1 тонна кўмир – 309 800 сўмдан,бюджет ташкилотлари учун1 тонна кўмир – 431 400 сўмдан реализация қилинмоқда.

Аҳоли ва бюджет ташкилотларига маҳаллий кўмир маҳсулотларини тарқатиш учун “Кўмир таъминот” МЧЖнинг 90 та ҳудудий кўмир омбори ва 13 та шохобчаси ишлаб турибди.

“Ўзбеккўмир” АЖ Ахборот хизмати

Н.Душаев.

+99893 3807262